Ministru kabineta rīkojuma projekta

**“Grozījums Ministru kabineta 2013. gada 18. decembra rīkojumā Nr. 667 "Par Latvijas Republikas valsts robežas integrētas pārvaldības koncepciju 2013.–2018. gadam"”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru prezidenta 2017.gada 30.novembra rezolūcija Nr. Nr.12/TA-2907/12855(2015.g.) finanšu ministrei Danai Reizniecei-Ozolai, kurā lūgts iesniegt informāciju par Ministru kabineta 2013. gada 18. decembra rīkojuma Nr.667 "Par Latvijas Republikas valsts robežas integrētas pārvaldības koncepciju 2013.-2018. gadam" 5. punktā dotā uzdevuma (Nr. 2013-UZD-5039) aktualitāti (gadījumā, ja uzdevums nav aktuāls, sagatavot attiecīgu tiesību akta projektu).  Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 244.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 18.decembra rīkojuma Nr.667 „Par Latvijas Republikas valsts robežas integrētas pārvaldības koncepciju 2013.-2018.gadam”” (turpmāk – MK rīkojums) 5.punktā Finanšu ministrijai (valsts akciju sabiedrībai „Valsts nekustamie īpašumi”) dots uzdevums sadarbībā ar Valsts ieņēmumu dienestu, Valsts robežsardzi, Pārtikas un veterināro dienestu sagatavot un finanšu ministram līdz 2015.gada aprīlim iesniegt noteiktā kārtībā Ministru kabinetā informatīvo ziņojumu par Latvijas Republikas robežšķērsošanas vietu (turpmāk – RŠV) „Silene” un „Pāternieki” infrastruktūras attīstības (modernizācijas) pasākumu plānu ar priekšlikumiem turpmākai rīcībai.  Izpildot doto uzdevumu, Finanšu ministrija (valsts akciju sabiedrība „Valsts nekustamie īpašumi”; turpmāk - VNĪ) sadarbībā ar robežšķēršošanas vietu (turpmāk – RŠV) ekspertu darba grupu[[1]](#footnote-1) pārstāvošajām institūcijām sagatavoja informatīvo ziņojumu „Par robežšķērsošanas vietu „Silene” un „Pāternieki” attīstību uz Latvijas Republikas un Baltkrievijas Republikas valsts robežas” (turpmāk - informatīvais ziņojums; izskatīts un konceptuāli atbalstīts Valsts sekretāru 2016.gada 21.janvāra sanāksmē (prot. Nr.3, 33.§, 1.punkts)).  Vienlaikus Finanšu ministrijai dots uzdevums (prot. Nr.3, 33.§, 2.punkts) kopīgi ar Iekšlietu ministriju un Zemkopības ministriju precizēt Ministru kabineta sēdes protokollēmuma projektu, precizējot Ministru kabineta protokollēmuma projekta redakciju attiecībā uz papildu amata vietu izveidi RŠV „Silene” un RŠV „Pāternieki” un saskaņoto Ministru kabineta sēdes protokollēmuma projektu un informatīvo ziņojumu iesniegt izskatīšanai Ministru kabineta sēdē.  Saskaņā ar Valsts kancelejas direktora 2017.gada 15.februāra vēstuli Nr.12/TA-2907/1400 (2015.g.) dotā uzdevuma (Nr. 2016-UZD-213) izpildes termiņš pagarināts līdz 2017.gada 1.maijam.  Finanšu ministrijas 2017.gada 9.jūnijā organizētajā saskaņošanas sanāksmē kontroles iestādēm (Valsts robežsardzei, Valsts ieņēmuma dienestam un Pārtikas un veterinārajam dienestam) nebija viennozīmīgs viedoklis par to, vai prioritāri būtu jāveic RŠV „Pāternieki” vai RŠV „Silene” pārbūve un kādā apjomā. Attiecīgi Finanšu ministrija (VNĪ) lūdza Iekšlietu ministriju un Zemkopības ministriju sniegt viedokli par savas nozares attīstības prioritātēm attiecībā uz RŠV „Silene” un RŠV „Pāternieki” infrastruktūras attīstību, veicot informatīvajā ziņojumā iekļauto RŠV modernizācijas pasākumu pārskatīšanu, identificējot tos prioritāri nepieciešamos modernizācijas pasākumus, kas nodrošinātu RŠV „Silene” un RŠV „Pāternieki” efektīvu savas kontroles funkcijas īstenošanu.  2017.gada 18.oktobrī saņemta Iekšlietu ministrijas vēstule, kurā tiek norādīts, ka prioritāri uz Latvijas Republikas – Baltkrievijas Republikas valsts robežas ir jāveic RŠV “Silene” un RŠV “Pāternieki” modernizācija, ievērojot informatīvajā ziņojumā iekļautos risinājumus. Vēstulē Iekšlietu ministrija norāda, ka tikai kopējs modernizācijas pasākumu komplekss var nodrošināt veiksmīgu šo RŠV funkcionēšanu un atsevišķi infrastruktūras uzlabojumi nenodrošinās efektīvu RŠV funkcionēšanu ilgtermiņā. 2017.gada 17.novembrī saņemta Zemkopības ministrijas vēstule, kurā tiek norādīts, ka, atliekot informatīvajā ziņojumā ietverto RŠV “Silene” un RŠV “Pāternieki” modernizācijas pasākumu īstenošanu, valsts konkurētspēja starptautiskajā tirdzniecībā tiks ierobežota vai kavēta, jo viens no būtiskiem priekšnoteikumiem ir atbilstošas kontroles infrastruktūras esamība RŠV. Zemkopības ministrija norāda, ka tādējādi var veidoties situācija, kad Pārtikas un veterinārais dienests no savas puses nevarēs nodrošināt atbilstošu kravu kontroli uz Eiropas Savienības ārējās robežas, nepieļaujot patērētāju veselībai un dzīvībai, kā arī apkārtējai videi bīstamas produkcijas un dažādu slimību izplatību Latvijā, kā arī citās Eiropas Savienības dalībvalstīs.  Ministru kabinets 2017.gada 11.aprīlī apstiprināja Latvijas Stabilitātes programmu 2018.-2020.gadam (prot.Nr.19, 35.§; turpmāk – Programma), kurā ir atspoguļoti aktualizēti fiskālās telpas dati. Programmā ir noteiktas prioritārās nozares - aizsardzība un veselības aprūpe, kas nozīmē, ka citu prioritāšu finansēšana no valsts budžeta līdz 2020.gadam, kā arī vēlākā posmā, būs īpaši jāpamato. Finansējums RŠV “Silene” un RŠV “Pāternieki” modernizācijai nav paredzēts 2018.gada valsts budžeta projektā, kā arī kritiski vērtējama tā paredzēšana arī 2019. un 2020.gada valsts budžetā.  Ņemot vērā, ka informatīvajā ziņojumā plānoto infrastruktūras uzlabošanas pasākumu nodrošināšanai nepieciešamais provizoriski aprēķinātais finansējums vairāk nekā 41 milj. *euro* 2019.-2023.gada periodā nav pieejams un nākamajos gados nav prognozējama iespēja šādu finansējumu piesaistīt, informatīvā ziņojuma saskaņošana un tālāka virzība nav iespējama. Līdz ar to minētais jautājums turpmāk būtu skatāms valsts budžeta kārtējam gadam sagatavošanas ietvaros, nevis kā atsevišķs jautājums.  Minētā rezultātā ar Ministru prezidenta 2017.gada 30.novembra rezolūciju Nr. Nr.12/TA-2907/12855(2015.g.) Valsts kancelejas direktoram Jānim Citskovskim lūgts izbeigt tiesību akta projekta (TA-2907, 2015. g.) un Valsts sekretāru 2016. gada 21. janvāra sanāksmes protokola Nr.3 33.§ 2. punktā dotā uzdevuma (Nr. 2016-UZD-213) kontroli.  RŠV „Silene” un RŠV „Pāternieki” infrastruktūras attīstības projekti tiks aktualizēti, kad valsts budžeta sagatavošanas ietvaros tiks rasts nepieciešamais papildus finansējums RŠV modernizācijas pasākumu īstenošanai. Līdz ar to norādāms, ka, ņemot vērā minētos apstākļus, MK rīkojuma 5.punktā dotais uzdevums aktualitāti nav zaudējis, bet ir izbeidzama tā regulāra kontrole.  Sagatavotais Ministru kabineta rīkojuma projekts paredz svītrot MK rīkojuma 5.punktu. |
| 3. | Projekta izstrādē iesaistītās institūcijas | Finanšu ministrija, VNĪ. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D.Reizniece- Ozola

Kokorēviča 67024955

[Lita.Kokorevica@vni.lv](mailto:Lita.Kokorevica@vni.lv)

1. RŠV ekspertu darba grupa izveidota uz MK 2012.gada 13.marta sēdes protokola (prot. Nr.14 25.§) „Informatīvais ziņojums „Par robežšķērsošanas vietu attīstību uz Latvijas Republikas un Krievijas Federācijas robežas”” 3.1.punktā dota uzdevuma pamata. [↑](#footnote-ref-1)